Hêrişê dewleta tirke ya îşxalkere yê vera Rojawanê Kurdîstanî bêmabên dewam kenê.
Artêşa îşxalkere vizêr dewê Tewila, Gozeliyê û Til Elebenî yê Til Temirî, dewa Şiwarxa ya Şera û dewê Mişêrfê û Seyda yê Eyn Îsayî û dormeyê Rayîrê M4î dayî bombayan ver.
Têna dewa Şiwarxa ya Şera de tewr tay 20 obusî kewtî war.
Merkezê Îrtîbatî û Çapemenîye yê QSDyî derheqê hêrişanê îşxalî de eşkerayîyêke daye û pare kerd ke dewleta tirke qestî ra keyeyanê hemwelatîyan kena hedef.
